# Almindelig Svinemælk

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Svinemælk | ?

Almindelig Svinemælk (Sonchus oleraceus).
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Asterales (Kurvblomst-ordenen)
Familie: | Asteraceae (Kurvblomst-familien)
Slægt: | Sonchus (Svinemælk)
Art: | Sonchus oleraceus

Almindelig Svinemælk (Sonchus oleraceus) er en enårig, urteagtig plante med en opret, stiv vækst. Stænglerne er glatte bortset fra enkelte tornagtige udvækster. Bladene danner først en roset ved jorden. Derfra skyder stænglen op med de spredtstillede blade. De enkelte blade er omvendægformede med dybt indskårne flige. Ved bladfoden ses to grundflige, som griber rundt om stænglen. Bladranden er tandet med tornagtige spidser. Oversiden er matgrøn, mens undersiden er lyst grågrøn. Blomstringen sker i juni-oktober, hvor blomsterne sidder i endestillede, løse stande af små kurve. Den enkelte blomsterkurv består af bleggule, tungeformede kroner. Frugten er en flad nød med en håragtig fnok.

Ikke-synlige træk

Rodnettet består af en kraftig pælerod med tynde siderødder. Alle dele af planten indeholder hvid mælkesaft.

Højde x bredde

1 x 0,50 m (100 x 25 cm/år).

Hjemsted

Almindelig Svinemælk er en almindelig ruderatplante overalt i landet. Den findes mest på jord, som nyligt har været omrodet. Ved en optælling på Tegleng vest for Haderskev fandt man den sammen med bl.a. Almindelig Fuglegræs, Almindelig Hundegræs, Almindelig Hyrdetaske, Almindelig Kvik, Almindelig Røllike, Almindelig Star, Almindelig Tusindfryd, Bidende Ranunkel, Burre-Snerre, Eng-Karse, Feber-Nellikerod, Fløjlsgræs, Glat Vejbred, Grå-Bynke, Hvid-Kløver, Håret Høgeurt, Lugtløs Kamille, Lyse-Siv, Mælkebøtte, Lådden Dueurt, Nikkende Star, Rørgræs, Stinkende Storkenæb, Tagrør, Vand-Pileurt og Vild Kørvel.

Hentet fra "http://da.wikipedia.org../../../a/l/m/Almindelig_Svinem%C3%A6lk_c7cc.html"

Kategorier: Taksonomisk beskrevet | Ukrudtsplanter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Corsu
- Deutsch
- English
- Español
- Italiano
- 日本語
- Nederlands
- Svenska